અપક્ષ ધારાસભ્ય અને દલિત નેતા જીગેશ મેવાણીએ તાજેતરમાં દારૂના અડ્ડા બાબતે વિવિધ પોલીસ મથકોનો ઘેરાવો કર્યા બાદ દારૂના અડ્ડા બંધ કરાવાની માગણી સાથે અલ્ટિમેટમ આપ્યું હતું. દરમિયાન સફાળા જાગેલા પોલીસ તંત્રએ શહેરના સરદારનગર વિસ્તારમાં દારૂના અડ્ડાઓ ઉપર દરોડા પાડીને ૩૦થી વધારે બુટલેગરોને ઝડપી લીધા હતા. પોલીસે બુટલેગરો સામે લાલ આંખ કરતા બુટલેગરોમાં ફફડાટ ફેલાઈ ગયો હતો.